Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8779

4. NEM A VILÁG TERÜLETI ELŐREJELZŐ RENDSZER KERETÉBEN KIADOTT TERÜLETI ÉS ÚTVONALI ELŐREJELZÉSEKRE VONATKOZÓ KRITÉRIUMOK 4.1 Területi és útvonali előrejelzések formátuma 4.1.1 A területi és útvonal előrejelzések és módosításaik helyi elosztása az ilyen információknak a meteorológiai irodák közötti cseréjére előírt egyik formában vagy más helyi megállapodásoknak megfelelő formában történjen. 4.1.2 A Meteorológiai Világ Szervezet által előírt kód formában a meteorológiai irodák között cserére kerülő területi és útvonal előrejelzések és módosításaik ROFOR kód formájúak legyenek. Megjegyzés. – A ROFOR kód formák a Meteorológiai Világszervezet 306. számú kiadványában – Kód kézikönyv (Manual on Codes) I.1. kötet, A Rész – Alfanumerikus kódok (Alphanumeric Codes) találhatók. 4.1.3 Ajánlás. – A rövidített köznyelvű területi és útvonali előrejelzésekben (vagy azok módosításaiban) az elemek sorrendje általában a megfelelő közlemény kódolt formájának sorrendjét kövesse. Az alkalmazott terminológia és mértékegységek egyezzenek meg a repülőtéri jelentésekben és előrejelzésekben használtakkal. Az alkalmazott azonosító „AREA FCST”, illetve „ROUTE FCST” legyen, amelyet módosítás esetén „AMD” előz meg. A repülőtéri előrejelzésekben alkalmazott CAVOK eljárás a körzeti és útvonal előrejelzésekben nem használható. 4.2 Területi és útvonali előrejelzések módosításai 4.2.1 A meteorológiai hatóságnak, az üzemeltetőkkel és más érdekelt felhasználókkal konzultálva, létre kell hoznia a területi és útvonali előrejelzések módosításához használt kritériumok jegyzékét. 4.2.2 Területi és útvonali előrejelzésekhez módosításokat a 2. Függelék 1.4 szakaszában közölt kritériumoknak megfelelően kell kiadni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes